《和刘守林宗喜晴二首 其二》
宋代·孙觌

涤地愁霏欲变鱼，毗耶问疾有文殊。拟将十万回天去，且罄丹衷伏地输。

忽听风声传画角，徐看日影上流苏。曲穷不用号眢井，呫嗫瘦词笑小儒。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。